Gosos de Sa Madonna addolorada 
Sette ispadas de dolore
(Si recitano nel periodo di Pasqua a Bolotana)

Rit. Sette ispadas de dolore 
       su coro mi hant trapassadu

Truncadu porto su coro
su pettus tengo frecciadu
de cando mi han leadu
su meu riccu tesoro,
cun tanta furia ch'ignoro
comente mi est faltadu.

Rit.

Giudeos, pro amore ‘e Deus,
in custa fatale die,
incravade puru a mie
a latos de Fizzu meu; 
su corpus incrava, o ebreu,
s'anima già l'hasa incravada.

Rit.

Sette crudeles feridas
sette freccias penetrantes
pro dare morte bastantes
a innumerabiles vidas;
miradelas tottu unidas
in custu coro frecciadu.

Rit.

Benide como turmentos,
benide como rigores,
benide como dolores
una cun sos patimentos;
e benide  sentimentos
in esercitu formadu.

Rit.

Morte, non mi lesses bia
morte, non tardes piusu,
ca sende mortu Gesusu
non podet viver Maria;
unu Fizzu chi tenia
sa vida mi 1'han leadu.

Rit.

Babbu Eternu, abbassade
de sas istantias divinas
e tirade sas cortinas
de sa ostra Maestade;
si es cuntemplende
Fizzu ostru preziadu.

Rit.

Benide, Anghelos, benide
cun sos calighes in manos
de su samben soberanu
sos torrentes accoglide,
suspirade e pianghide
cust' istragu lastimadu.

Rit.

Non da parte su rigore
pro nessuna creatura
tota est mia amargura,
tottu est meu su dolore
ca su mortu Redentore
est Fizzu meu istimadu.

Rit.

A mie toccat su dolu
pro chi su mortu est su meu
a mie toccat su teu,
su piantu, su disconsolu
ca su coro meu solu
custa morte hat penetradu.

Rit.

Niunu pianghet su Fizzu
si non s'affligida mamma
ispettende custa palma
de su celeste consizzu,
piango sola cun fastizu
custu turmentu subradu.

Sette ispadas de dolore 
su coro mi hant trapassadu